section_heading: Uspon Skywalkera (2019.)
paragraph_text: Nakon Fisherine smrti, časopis Variety je izvijestio da bi se trebala pojaviti u Ratovima zvijezda: Uspon Skywalkera i nagađao da će Lucasfilm morati pronaći način da se pozabavi njezinom smrću i što će biti s njezinim likom. Snimanje je počelo 1. kolovoza 2018. godine. Lucasfilm je u siječnju 2017. objavio da "ne planiraju digitalno rekreirati izvedbu Carrie Fisher kao princeze ili generalice Leie Organe". U travnju 2017., Fisherova obitelj dodijelila je Disneyju i Lucasfilmu prava na korištenje nedavnih snimaka pokojne glumice u filmu Uspon Skywalkera. Međutim, Kennedy je naknadno rekla da se Fisher neće pojaviti u filmu. U srpnju 2018. najavljeno je da će se Fisher pojaviti kao Leia u filmu, koristeći neiskorištene snimke iz filma Ratovi zvijezda: Sila se bud<nowiki/>i. Bilo je također planova korišteja neupotrebljenih snimaka iz Posljednji Jedi, ali u konačnici nije bio uključen u deveti film. Fisherova kći Billie Lourd, koja je glumila poručnicu Connixa u sva tri filma nastavka, također je uskočila kao Leia za kratki trenutak u filmu u kojem je njezino lice digitalno zamijenjeno Fisherovom sličnošću, koristeći slike iz Povratka Jedija.